ЂУЛИЋИ XII
O, погледај звезде јасне, 
О, погледај ноћи тије, 
О, наслони милу главу 
Ту где срце моје бије. 

Па што си ми тако сетна, 
Па што си ми тако бледа? 
О, кажи ми, шта ти срце — 
Моје срце приповеда. 

Каже ли ти миле снове 
Бујну тугу, слатке ваје, 
Пева ли ти златне наде 
И румене уздисаје? 

Видиш, видим, све већ знадеш, 
Издају те сјајне очи, 
Издаје те ова румен, 
Ова суза то сведочи.

Извори 

 Јован Јовановић Змај: Одабрана дела, књига 1, страна 186 , Матица српска, Нови Сад.